Tanah Bone wanuakku, wanua alebbireng
Nairing angin tasi, tasi’na teluk Bone 2x
Massalipu pangadereng, natudang ri langkana
Nawala-wala suji, ri langkana Bola Soba 2x
Makkawaru temmappettu, nasiyamae ada-ada
Sitonra-tonra ola, ri Tana Bangkalae 2x
Unga palla ri tengngana, mabelluwa sampogeno
Unga nairing angin, lipu Arung Palakka 2x
Angittimo maruddani, poleni pattasi’e
Sitinro-tinro lopi, lebo’ ri Tanjung Pallette 2x
Gilittinro tengnga benni, uni manu’ massengereng
Matteddung worong-porong ri tengngana Bulu Mampu 2x
Rekko laoki mabela, ricappa bitarae
Engngerangngi sompummu, ri coppo’na Cempalagi 2x
Malleba’ Samparajae, ri wowona Tana Bone
Ritiro-tiro mennang, reso ana’ Ugie 2x
(Bone, Mursalim, 13-08-2012)
bug_Latn bjn_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn tsn_Latn